《哭赵东阁》
宋代·宋庆之

秋风惨欲割，秋月明不发。
谁令声名高，竟使寿命折。
往年失四灵，诗道微一发。
缟素革织组，宫徵节乱聒。
力排唐末陋，意与风雅轧。
清庙不待陈，黄壤讵能没。
新篇今寂寞，故墨慎无忽。

作者简介：温州永嘉人，字元积，一字希仁。度宗咸淳进士。监庆元府盐仓，辟浙东幕，未及引见而卒。有《饮冰诗集》。